PATVIRTINTA

 Klaipėdos „Vėtrungės“ gimnazijos

 direktoriaus 2019 m. sausio 10 d.

 įsakymu Nr. V– 4

 PRITARTA

 Klaipėdos „Vėtrungės“ gimnazijos tarybos

 posėdžio protokoliniu 2019 m. sausio 10 d.

 nutarimu (protokolas Nr.V1-1)

**KLAIPĖDOS „VĖTRUNGĖS“ GIMNAZIJOS 2019 METŲ VEIKLOS PLANAS**

1. **BENDROSIOS NUOSTATOS**

1. Klaipėdos „Vėtrungės“ gimnazijos 2018 metų veiklos planas (toliau – planas), atsižvelgus į strateginius gimnazijos planus, švietimo būklę, bendruomenės poreikius, nustato metinius gimnazijos tikslus bei uždavinius, apibrėžia prioritetus ir priemones uždaviniams vykdyti.

2. Planas parengtas atsižvelgus į Valstybinės švietimo strategiją, „Vėtrungės“ gimnazijos 2019-2021 metų strateginį veiklos planą, patvirtintą Klaipėdos „Vėtrungės“ gimnazijos direktoriaus 2018 m. gruodžio 12 d. įsakymu Nr. V-124 ir 2018-2019 mokslo metų Klaipėdos „Vėtrungės“ gimnazijos ugdymo planą, patvirtintą Klaipėdos „Vėtrungės“ gimnazijos direktoriaus 2018 m. rugpjūčio 31 d. įsakymu Nr. V-67.

3. Planą įgyvendins Klaipėdos „Vėtrungės“ gimnazijos administracija, pedagoginiai ir kiti pedagoginiame procese dalyvaujantys specialistai, nepedagoginiai darbuotojai, ugdytiniai ir jų tėvai.

**II. GIMNAZIJOS VIZIJA**

4. Klaipėdos „Vėtrungės“ gimnazija – demokratiška, moderni, atvira kaitai ir tobulėjimui, nuolat besimokanti, pilietiška ir tolerantiška gimnazija, ugdanti laisvą kūrybingą, kultūringą ir dorą Lietuvos Respublikos pilietį, siekiantį tęsti mokymąsi aukštojoje mokykloje.

**III. GIMNAZIJOS MISIJA**

5. Padėti mokiniui mokytis pagal gebėjimus, įgyti bendrąjį dalykinį, sociokultūrinį, technologinį raštingumą, dorinę, tautinę ir pilietinę brandą, užtikrinti lygias ugdymosi galimybes, vadovaujantis bendravimo ir bendradarbiavimo, dalinimosi sukaupta patirtimi principais, sudaryti sveikas ir saugias ugdymo ir ugdymosi sąlygas, racionaliai panaudojant turimus materialinius ir žmogiškuosius išteklius.

**IV. 2018 METŲ VEIKLOS PLANO ĮGYVENDINIMO ATASKAITA**

6. Įgyvendinant 2018 metų veiklos planą buvo siekiama įgyvendinti tikslą – kurti mokyklą, padedančią visiems mokiniams skleisti individualius gebėjimus. Šio tikslo įgyvendinimui iškelti metiniai uždaviniai ir numatytos priemonės jiems įgyvendinti:

1 uždaviniui – efektyvinant pagalbą mokiniui, teikti kokybišką ugdymą, orientuotą į mokinio asmenybės ūgtį ir nuolatinę individualią pažangą- numatytos priemonės įgyvendintos. Ir toliau pildomos mokinio individualios pažangos lentelės, kurių rezultatai analizuojami susirinkimuose, Vaiko gerovės posėdžiuose. Organizuoti 6 Vaiko gerovės komisijos posėdžiai. Lankomumo kontrolė sumažino praleistų pamokų skaičių (2016-2017 m.m. – 1 mokiniui teko 104 praleistos pamokos, 2017-2018 m.m. – 87 pamokos) ir nepateisintų pamokų skaičių (2016-2017 m.m. nepateisintų pamokų buvo 33 proc., 2017-2018 m.m. – 30 proc.). Organizuota mokytojų apklausa „Informacinių išteklių poreikis ugdymo procese“. Atsižvelgiant į apklausos rezultatus, atnaujinti matematikos vadovėliai 4 klasėms, lietuvių literatūros vadovėliai 2 klasėms, papildytas biologijos vadovėlių fondas, įsigytos virtualios mokytojų knygos matematikai „KURK-SKD-GYM“ (eduka.lt), atlasai geografijai, chemijos uždavinynai bei papildyti programinės grožinės literatūros fondai. Gimnazijoje organizuota metodinių darbų paroda „Idėjų mugė“, kur pristatyti 49 mokytojų darbai (iš jų 3 integruoti, 6 grupiniai). 2018-2019 metais, atsižvelgiant į mokinių poreikių tyrimo rezultatus, 3-4 klasėms siūloma 18 pasirenkamųjų dalykų, 29 neformaliojo vaikų švietimo programos (iš jų 4 naujos – „Aš – lyderis“, „Interaktyvios medijos“, „MAPS klubas“, „Mano miesto ekologija“). Mokytojai dalyvavo kursuose ir seminaruose: „Gabūs vaikai: sėkmės ir iššūkiai“, „Mokinio pažangos stebėjimas ir vertinimas“, „Vadybinis meistriškumas: kaip asmenybė gali įkvėpti kitus siekti bendrų rezultatų“, „Gabių mokinių ugdymas popamokinėje veikloje mokant užsienio kalbų“, „Pozityvaus mąstymo strategijos – šiuolaikinio mokytojo sėkmingos veiklos pamatas“, „Asmenybės ūgties skatinimas-pagrindinis geros mokyklos aspektas“, „XXI amžiaus iššūkiai pamokose“, „Mokinių akademinių gebėjimų atpažinimo ir jų ugdymo kokybės plėtra“, „Interaktyvūs pristatymai - kokybiškų pamokų pagrindas“ ir pan.

 Mokiniai dalyvavo įvairiose dalykinėse olimpiadose, kuriose pelnė prizines vietas: biologijos olimpiadoje 3 kl. – 2 vieta, biologijos olimpiadoje 2 kl. – 3 vieta, fizikos olimpiadoje 2 kl. – 3 vieta, informacinių technologijų olimpiadoje 2 kl. - 2 vieta, informacinių technologijų olimpiadoje 1 kl. – dvi 3 vietos, tarptautiniame konkurse „Kalbų Kengūra“ laimėjo Oranžinį diplomą (2 kl.), 2 Auksinės Kengūros diplomus (1 kl.), Klaipėdos miesto konkurse „Vokiška daina 2018“ laimėta 1 vieta (1 kl.), Klaipėdos miesto užsienio kalbų raiškaus skaitymo konkurse „Gyvenimo spalvos“ – 2 vieta (4 kl.), IT varžybose Klaipėdos mieste – 2 vieta (1 kl.), Respublikiniame matematikos ir informatikos konkurse „IFTORINA 2018“ – 1 vieta (3 klasių komanda), 2 vieta (1 klasių komanda), Klaipėdos miesto istorinio esė konkurse – 3 vieta (3 kl.), Klaipėdos miesto mokyklų Konstitucijos žinovo konkurse – 2 vieta (1 kl.), 2 vieta (2 kl.), dvi 3 vietos (3 kl.), Vytauto Liutiko matematikos olimpiadoje 1-2 klasių komanda iškovojo 2 vietą, tarptautiniame Kings konkurso I ture 2 mokiniai pasiekė trečiąjį žinių lygmenį (1 kl., 4 kl.), Respublikiniame mokinių meninių projektų konkurse „Dailininko knyga“ – 1 vieta (4 kl.), Klaipėdos apskrities vyriausiojo Policijos komisariato piešinių konkurse „Lietuvos policijai-100 metų“ – 2 vieta (4 kl.), Respublikiniame VSAT Pakrančių apsaugos pasienio rinktinės piešinių konkurse „Aš-pasienietis“ – 1 vieta (3 kl.), Piešinių konkurse-parodoje „Nupieškime valstybės dieną pasitinkančią Klaipėdą“- 1 vieta (2 kl.), dvi 2 vietos (2 kl., 3 kl.), Tarptautiniame kūrybos darbų konkurse jaunimui „Moterys jūros moksluose ir technologijose“ – 2 vieta (3 kl.). Sėkmingai dalyvauta įvairiuose meniniuose projektuose: LRT konkurse „Dainų dainelė“, V-ajame tarptautiniame nacionalinės dainos konkurse „Garsų paletė“ ansamblis STILL laimėjo 2 vietą, V-ajame Klaipėdos miesto ir apskrities gimnazijų lietuviškos estradinės dainos festivalyje-konkurse „Draugai-draugams“ laimėta 1 vieta, 3 vieta, IX tarptautiniame vaikų ir jaunimo estradinio dainavimo konkurse „Linksmieji perliukai – 2018“ laimėtos 1 ir 2 vietos, Klaipėdos vokiškos dainos konkurse – 1 vieta, Klaipėdos mokyklų rusų dainos konkurse – 2 vieta. Aktyviai ir sėkmingai dalyvauta sportinėje veikloje: Klaipėdos miesto mokinių sporto žaidynėse „Mero taurė“ laimėta 2 komandinė vieta. Gimnazijos veiklos kokybės įsivertinimo darbo grupė tyrė ir analizavo sritį „Rezultatai“. 1 klasių mokinių tėvams susirinkime buvo pateiktos tyrimo „Mokinių adaptacija gimnazijoje“ išvados ir rekomendacijos. Daug veiklos atliekama metodinėse grupėse: analizuojami Brandos egzaminų, PUPP rezultatai, metinio pažymio ir Brandos egzamino įvertinimo atitikimas, tarptautinių tyrimų rezultatai. Metodinėje taryboje aptarta brandos darbo programa, atlikta veiklos krypčių ir vertinimo kriterijų analizė, brandos darbą rašo 5 mokiniai. Ugdymas (-is) orientuotas į mokinių darbą pamokose, individualizavimo ir diferencijavimo būdus bei galimybes, mokinių kompetencijų ugdymą, mokymosi metodų ir motyvacijos dermę. Antrus metus gimnazija dalyvavo respublikiniame MEPA projekte. Vykdytos šios veiklos: dalykinių pamokų ciklas apie Europos Parlamento veiklą (istorija, geografija, technologijos, anglų kalba, istorija, lietuvių kalba, dailė, etika, tikyba , teatras), integruotas geografijos ir technologijų projektas „Europa Klaipėdoje“, Ekskursija į Klaipėdos miesto įmones, kurių partnerės ES šalys, Protų mūšis “Europos religijos”, Europos dienos šventė „Eurožaidynės“, viktorina „Europos kalbų įvairovė“, EJP diena, mokymus vedė Europos Parlamento Jaunimo Lietuvoje nariai. Gimnazija tapo MEPA nugalėtoja ir iš TOP 20-uko (4 vieta, Klaipėdoje pirmi)ir laimėjo kelionę į Strasbūrą. 2 mokytojai ir 4 mokiniai atstovavo Lietuvai Europos Parlamente su kitais jaunimo atstovais iš Europos. Organizuotos mokiniams 42 edukacinės išvykos po Lietuvą ir užsienyje.

2 uždavinys – kurti saugią gimnaziją skatinant aktyvų pilietiškumą, tautinę savimonę ir užtikrinant socialinę emocinę aplinką.Rengiamos parodos bei stendai atmintinoms datoms ir rašytojų jubiliejams paminėti: tarptautinei gimtosios kalbos diena, Spaudos atgavimo, kalbos ir knygos dienai, Vincui Mykolaičiui-Putinui, Kostui Kaukui, Sigitui Gedai, Bitei Vilimaitei, Juozui Erlickui, informaciniai stendai „Klaipėdos sukilimas“, „Mažai žinoma XX a. I pusės Klaipėda“, „Užsienio profesionalai Lietuvai, Agresijos kronika 1939-1940 m.“, „Susipažinkite – Vytautas“, „Lietuvių pabėgėlių stovyklos 1945-1951 metais“, „Lietuva I Pasaulinio karo metais“, „Spaudos draudimo laikmečio literatūra“, „Lietuvos kariuomenė“, „Holokaustas Lietuvoje“, valstybinėms šventėms ir atminimo datoms skirti stendai, pilietiškumo pamokos. Visus metus vyko tradicinis „Pilietiškiausios klasės konkursas“ 1-2 klasėms (laimėtojams organizuota mokomoji pažintinė kelionė Klaipėda - Kauno IX fortas – Vilnius – Klaipėda). Mokykla įsijungė į programą LIONS QUEST „Raktai į sėkmę“: Mokymuose dalyvavo 17 gimnazijos mokytojų. Nuo 2018-2019 m.m. vedamos klasės valandėlės 1 kl. mokiniams pagal šią programą. Organizuota tradicinė „Veiksmo savaitė be patyčių“. Lietuvos valstybės šimtmečiui paminėti skirtos veiklos: padėkos akcija „Ačiū Lietuvai“, foto paroda „Valstybę kuriame mes“, skirtukų „Mano miestas“ gamyba, eilėraščio, skirto Lietuvai, kūrimas, projektas „Lietuvos praeities pėdsakai mano šeimoje“, projektas-instaliacija „100 žodžių apie Tėvynę“, „100 Šypsenų Lietuvai“, meninių renginių ciklas „Kad giedočiau tave“ (tarpklasinis festivalis - konkursas „Dainuok lietuviškai, dainuok apie Lietuvą“, akcija – paroda „Švenčiu Lietuvos gimtadienį“, integruoto (šokio, dailės) projekto „Šokis mano gyvenime“ renginys bei erdvinės kompozicijos pristatymas „Supinsim šokių pynę“, moksleivių kūrybinių darbų paroda), organizuota akcija „100 trispalvių tulpių Lietuvos herojams“, rašinių apie Lietuvą konkursas, meninio skaitymo konkursas, skirtas Laisvės gynėjų dienai, protų mūšis 1-2 kl. „Geltona. Žalia. Raudona“. Organizuotas tradicinis renginys „Poezijos pavasaris“, veiklą tęsė „Kūrybinės kino dirbtuvėsׅ (1-4 kl.). Dalyvauta respublikinėje moksleivių konferencijoje „Tolerantiška mokykla – saugi visuomenė“, respublikiniame internetiniame projekte „Let‘s create a story“, komandinio kūrybiškumo varžybose, skirtose Lietuvos Valstybingumo ir Telšių Žemaitės gimnazijos 100-mečiui paminėti, vokiečių k. kūrybinėse dirbtuvėse „Literatūrinis Memelio kraštas“, skirtose respublikiniam renginiui „O kaip vokiškai“, projekte „Dideli maži ekranai. Medijų raštingumas Lietuvos mokyklose“. Mokiniai dalyvavo edukaciniuose renginiuose Klaipėdos ir Kauno dramos teatre (spektakliai „Kas prieš mus“, „Natanas Išmintingasis“, „Naktis“), „Geriausia ever pamokų diena“ (Kauno Žalgirio arenoje), O.Koršunovo spektakliuose pagal J.Marcinkevičiaus „Katedrą“ ir M.Ivaškevičiaus „Išvarymą“, edukacinė kelionė į Vilnių „Renesanso keliais“, į Kintų Vydūno kultūros centrą.

3 uždavinys – ugdyti bendrąsias ir dalykines kompetencijas, siekiant gimnazijos bendruomenės narių lyderystės raiškos. 54 mokytojai kvalifikaciją kėlė 253-iuose profesines, bendrąsias ir specialiąsias kompetencijas ugdančiuose kursuose ir seminaruose. 40 mokytojų dalyvavo seminare „Kiekvienas mokytojas turi būti ir aktorius“. Daug dėmesio skirta mokinių ugdymui karjerai: organizuoti susitikimai su aukštųjų mokyklų atstovais (6), rengta stendinė medžiaga, 2 klasių mokiniai atliko profesinių gebėjimų įvertinimą, numatant tolimesnes mokymosi ir ateities perspektyvas, organizuota tradicinė išvyka į LITEXPO renginį „Mokymasis ir karjera 2018“ (214 mokinių), į tarptautinę aukštojo ir vidurinio mokslo užsienyje parodą Kaune „Išsilavinimas ir karjera 2018“ (51 mokinys), Didžiąją tarptautinę studijų parodą „Study the World 2018“, dalyvavo profesinio orientavimo ekskursijų cikle „Ateities inžinieriai“, lankė įmones. Gimnazijos mokytojai vedė 9 atviras integruotas pamokas: „Europos kalbos Klaipėdos universitete“ (4 kl.)- T.Darulienė ir KU lektorė O.Aleksejeva, integruota pamoka (rusų k. ir klasės valandėlė) „Kelionė po Europą“ (2 kl.) – T.Darulienė, I.Vasilevskė, integruota pamoka (rusų k. ir matematika) „Kalba – visas pasaulis“ (2 kl.) – T.Darulienė, A.Karmanova, „Let‘s communicate Youth of Europe!“ (3 kl.) – B.Buinevičienė , „Integruoto projekto „Chemija ir aplinka“ mokinių darbų pristatymas“ (2 kl.) – R.Šimkuvienė, J.Krutkevičienė, integruota literatūros ir etikos pamoka „Moralinės vertybės ir nuopuoliai literatūroje ir šiuolaikiniame pasaulyje“ (4 kl.) – Lina Lamsaitienė, Rita Meržvinskaitė-Pamparienė, integruota IT ir chemijos pamoka „Halogenai“ (2 kl.) – R.Šimkuvienė, J.Krutkevičienė, integruota literatūros ir muzikos pamoka „Etnografijos aruodai“ (1-2 kl.) – K.Adomavičienė, J.Stakauskaitė, V.Auglienė, integruota literatūros ir dailės pamoka „S.Nėries gyvenimo ir kūrybos apibendrinimas“ (4 kl.) – N.Globienė, A.Petrutienė, 5 atviros kūno kultūros pamokos Klaipėdos universiteto studentams (L.Ložienė, V.Kajokaitė, L.Piešinienė, G.Balčiauskas, M.Vaičiūnas), skaitė pranešimus: respublikinėje teorinėje praktinėje konferencijoje „Gabūs vaikai: sėkmės ir iššūkiai“ B.Buinevičienė skaitė pranešimą „Ar tik pamoka? Dešimtys kelių į sėkmę“ , respublikinėje mokytojų ir mokinių metodinėje praktinėje konferencijoje „Žaliuos Gojuos: lietuviškosios kultūros puoselėjimo galimybės ir problemos ugdymo procese“ V.Auglienė skaitė pranešimą „Kūrybinių improvizacijų transformacijos lietuvių liaudies dainose“, V.Ruikienė – „Lietuviško tautinio šokio savitumas ir stilizacija“, matematikos ir informacinių technologijų mokytojų respublikinėje konferencijoje „Matematikos ir informacinių technologijų mokymas: sėkmingų mokymo (si) patirčių paieška, siekiant mokinio pažangos“ R.Šimkuvienė ir L.Šimkus skaitė pranešimus „Mokinių aktyvinimas IT pamokose“ ir „XXI amžiaus mokymosi galimybės“, mokytojai vedė 2 autorinius seminarus: „Informacinių technologijų panaudojimas muzikos pamokoje. Kompiuterinės programos Magic Music Maker taikymas muzikinio ugdymo procese“ (V.Auglienė), „Programavimas Lietuvos mokyklose. Ši diena ir perspektyvos“ (R.Šimkuvienė, L.Šimkus), dalyvavo miesto dalykinių metodinių būrelių veikloje.

4 uždavinys – ugdyti mokinių sveikos gyvensenos ir aplinkos puoselėjimo bei kūrimo vertybines nuostatas, taikant ekologijos ir aplinkos technologijų ugdymo sampratos elementus.Ugdymo procesas organizuojamas ne tik gimnazijos edukacinėse erdvėse, bet ir gamtoje, kultūros įstaigose, įmonėse, partnerių edukacinėse erdvėse (Mokslo ir technologijų parko laboratorijose Klaipėdos universitete, Klaipėdos moksleivių saviraiškos centre). Mokiniai dalyvavo edukacinėse išvykose į įmones :„Fortum“, „Bega“, „NeoGroup“, miesto II vandenvietę, „Klaipėdos energiją“, Aplinkos apsaugos agentūros Jūrinių tyrimų departamentą, „Klaipėdos baldai“.

Ugdymas gimnazijoje pagal formaliojo ir neformaliojo vaikų švietimo programas grindžiamas bendrosiomis programomis, į jų turinį integruojant Ekologijos ir aplinkos technologijų ugdymo sampratos turinį ( 29 % visų gimnazijoje vykstančių NVŠ užsiėmimų propaguoja sveiką gyvenseną ir ekologiją, 6 moduliai (1-2 kl.) skirti gamtamokslinio ugdymo gilinimui, praktinei veiklai). Dalyvauta respublikiniame konkurse „Jūrų keliai“, Lietuvos Tautinio Olimpinio Komiteto ir Britų Tarybos projekte „Svajonių komandos“. Organizuoti projektai: integruotas IT ir chemijos projektas „Chemija ir aplinka“ (2 kl.), integruotas biologijos, IT, matematikos, lotynų kalbos projektas „Orientavimosi varžybos“(1-3 kl.), integruotas fizikos, IT projektas „Mokinių darbo aplinkos atitikimas higienos normoms“ (1 kl.), integruotas IT, fizikos projektas „Oro drėgnio, slėgio, temperatūros, apšvietos reikšmė žmogui ir aplinkai“, lietuvių kalbos, dailės, technologijų ir matematikos projektas „Sveikuoliško projekto diena“, chemijos projektas „Chemija buityje“ (2 kl.), integruotas dailės, biologijos, matematikos projektas „Augalo struktūros nagrinėjimas ir jo stilizacija“, integruotas dailės, biologijos projektas „Faunos įvairovė“.

Organizuotos orientacinės matematinės varžybos Klaipėdos senamiestyje (3 kl.), viktorina „Ekologija“ 2 kl. mokiniams, mokinių darbų paroda „Aforizmai apie sveikatą“ . Vykdytos veiklos, skirtos „Sveikiausios mokyklos“ projektui (II vieta Klaipėdos mieste), „Judriausios klasės“ konkursui (I vieta Klaipėdos mieste). Organizuota knygų paroda „Sveikame kūne – sveika siela“, stendai Pasaulinei nerūkymo dienai bei Sveikai gyvensenai, dalyvauta aplinkos tvarkymo akcijose, organizuota tradicinė Gamtos mokslų savaitė. Ekologinių klasių mokiniai dalyvavo projekte „Mano miesto ekologija“, Klaipėdos universiteto ir gimnazijos projekte „Išmanioji jūra“.

7. 2018 m. veiklos vertinimas pagal SSGG:

|  |  |
| --- | --- |
| **Stiprybės** | **Silpnybės** |
| Ugdymo turinio formų įvairovė; | Nepakankamas ugdymo proceso diferencijavimas ir individualizavimas; |
| Aktyvus dalyvavimas miesto bei respublikiniuose renginiuose, konkursuose; | Didelis praleistų pamokų skaičius. |
|  Bendravimas ir bendradarbiavimas integruotuose projektuose, pamokose. |  |
| **Galimybės** | **Grėsmės** |
| Ekologinės veiklos plėtra; | Kai kurių dalykų kvalifikacinių renginių trūkumas; |
| Aktyvesnis prevencinių programų ir akcijų įgyvendinimas. | Nepakankamas tėvų įsitraukimas į gimnazijos veiklą, domėjimasis vaikų rezultatais. |

**V. STRATEGINIS TIKSLAS, METINIAI VEIKLOS TIKSLAI IR UŽDAVINIAI**

 8. Strateginis tikslas – siekti visapusiško mokymo proceso dalyvių poreikių tenkinimo.

 9. 2019 m. prioritetai:

9.1. Kokybiškų ugdymo paslaugų teikimas;

9.2. Bendruomenės lyderystės gebėjimų didinimas.

 10. 2019 m. veiklos tikslas - kurti besimokančią mokyklą, padedančią visiems mokiniams tobulinti ir skleisti individualius gebėjimus.

 11. Metinės veiklos uždaviniai:

11.1. Sudaryti galimybes įvairių poreikių mokiniams siekti asmenybės brandos ir individualias galimybes atitinkančių ugdymo (si) rezultatų bei nuolatinės pažangos.

11.2. Stiprinti bendruomenės narių lyderystės gebėjimus, kurti pozityvią emocinę aplinką.

11.3. Ugdyti mokinių sveikos gyvensenos ir aplinkos puoselėjimo bei kūrimo vertybines nuostatas, taikant ekologijos ir aplinkos technologijų ugdymo sampratos elementus.

**VI. SAVIVALDOS INSTITUCIJŲ VEIKLA**

12. Savivaldos institucijų posėdžių ir susirinkimų planas:

|  |  |  |  |
| --- | --- | --- | --- |
| Eil.Nr. | Posėdžių tema | Laikas | Atsakingas |
| **1.** **Gimnazijos taryba** |
| 1.1. | 1.Dėl gimnazijos Mokytojų pagalbos mokinių specialistų (išskyrus psichologus) atestacijos programos 2019-2021 metams pritarimo.2.Dėl gimnazijos 2019 metų veiklos plano pritarimo. | sausis | L. Balčaitienė,R. Juška |
| 1.2. | Klaipėdos „Vėtrungės“ gimnazijos 2018 metų biudžeto vykdymas ir 2019 metų biudžeto lėšų paskirstymas | vasaris | L. Balčaitienė,D. Reliūgienė,R. Juška |
| 1.3. | Vadovėlių užsakymo programos tvirtinimas | kovas | L. Balčaitienė, I. Leonavičienė |
| 1.4. | Dėl Klaipėdos „Vėtrungės“ gimnazijos Ugdymo plano projekto 2019–2020 mokslo metams derinimo  | birželis | L. Balčaitienė,R. Juška |
| 1.5. | 1.Dėl I gimnazijos klasių komplektavimo.2.Dėl gimnazijos pasiruošimo 2019-2020 mokslo metams.3.Dėl Klaipėdos „Vėtrungės“ gimnazijos Ugdymoplano 2019–2020 mokslo metams pritarimo. | rugpjūtis | L. Balčaitienė,R. Dobranskis,R. Skuodys,R. Juška |
| **2. Mokytojų taryba** |
| 2.1. | 1. III-IV gimnazijos klasių mokinių I pusmečio ugdymo (si) rezultatų aptarimas.2. IT naudojimas pamokose ir nepamokinėje veikloje. | vasaris | R. Juška,R. Pragulbeckienė |
| 2.2. | 1. II trimestro mokinių ugdymo (si) rezultatų 1-2 kl. aptarimas.2. 1e ir 2e klasių mokinių emocinės aplinkos, motyvacijos ir lūkesčių tyrimo pristatymas. | kovas | R.Juška,R. Dobranskis |
| 2.3. | IV gimnazijos klasių mokinių mokymosi rezultatai. Leidimas laikyti pasirinktus brandos egzaminus | gegužė | R. Juška,R. Pragulbeckienė |
| 2.4. | 1. Gimnazijos ugdymo plano 2019-2020 m. m. projekto aptarimas.2. I ir III gimnazijos klasių mokinių kėlimas į aukštesnę klasę.3. Neformalaus vaikų švietimo programų vykdymas 2018-2019 m. m. ir pasiūla 2019-2020 m. m. | birželis | R .Juška,R. Dobranskis,R. Pragulbeckienė, J. Šimeliūnienė |
| 2.5. | 1. 2018-2019 m. m. ugdymo proceso, Brandos egzaminų ir PUPP bei papildomų darbų rezultatų aptarimas.2. Ekologijos ir aplinkos ekologijos sampratos įgyvendinimas gimnazijoje. 2. 2019-2020 m. m. gimnazijos ugdymo plano tvirtinimas. | rugpjūtis | R. Juška,R. Dobranskis,R. Pragulbeckienė, J. Šimeliūnienė |
| 2.6. | 1. I trimestro mokinių ugdymo rezultatų I-II gimnazijos klasėse aptarimas.2. 2019 m. gimnazijos metinio veiklos plano analizė. | gruodis | R. Juška,R. Dobranskis,R. Pragulbeckienė, J. Šimeliūnienė  |
| **3.** **Metodinė taryba** |
| 3.1. | Gimnazijos tikslų, uždavinių, prioritetų 2019 m. analizė, metodinės tarybos veiklos plano sudarymas | sausis | I.Rimkienė,R.Pragulbeckienė,metodinė taryba |
| 3.2. | Ekologinio ugdymo integracija įvairių mokomųjų dalykų pamokose ir klasės vadovo veikloje | balandis | I.Rimkienė,R.Pragulbeckienė, metodinė taryba |
| 3.3. | Bendrųjų ugdymo programų įgyvendinimas gimnazijoje. Ugdymo kokybės analizė – brandos egzaminų, brandos darbų, PUPP, olimpiadų, konkursų rezultatai. Ilgalaikių planų ir programų aprobavimas | rugsėjis | I.Rimkienė,R.Pragulbeckienė, metodinė taryba |
| 3.4. | Mokinių motyvacijos stiprinimas, efektyvinant vertinimo sistemą, tobulinant pamokos metodiką. Geros emocinės aplinkos kūrimas pamokose, siekiant aukštesnių mokymo(si) rezultatų | spalis | I.Rimkienė,R.Pragulbeckienė, R.Baltrimienė,metodinė taryba |
| 3.5. | Metodinės tarybos veiklos analizė ir rezultatų aptarimas | gruodis | I.Rimkienė |

**VII. UŽDAVINIŲ ĮGYVENDINIMO PRIEMONĖS**

**13.1.** Sudaryti galimybes įvairių poreikių mokiniams siekti asmenybės brandos ir individualias galimybes atitinkančių ugdymo (si) rezultatų bei nuolatinės pažangos.

| Eil.Nr. | Priemonės pavadinimas | Atsakingas | Vykdymo terminas |
| --- | --- | --- | --- |
| 1. | Dalyvavimas dalykinėse olimpiadose | Metodinių grupių pirmininkai | visus metus |
| 2. | Diagnostiniai patikrinimai | Metodinių grupių pirmininkai | spalis, balandis |
| 3. | Dalyvavimas konkursuose | Dalykų mokytojai | visus metus |
| 4. | Bandomieji brandos egzaminai  | Metodinių grupių pirmininkai | vasaris |
| 5. | Pilietiškiausios klasės konkursas (1-2 kl.) | D.Mickutė, R.Mickutė | visus metus |
| 6. | Mokinių dailės darbų parodų mainai su Kretingos meno mokykla | A.Petrutienė | I pusmetis |
| 7. | Tiriamoji veikla: |  |  |
| 7.1. | Motyvacijos tyrimas 1e, 2e klasėse | R.Baltrimienė | sausis |
| 7.2. |  „IT naudojimas gimnazijoje“ | R.Pragulbeckienė | sausis-vasaris |
| 7.3. | ECAD apklausa 2 kl.  | R.Liudienė | vasaris |
| 7.4. | 2 klasių mokinių profesijos pasirinkimo klausimynas pagal J.L.Hollandą | R.Baltrimienė | kovas |
| 7.5. | „Gera emocinė aplinka ir aukštesni mokymo(si) rezultatai | R.Baltrimienė | balandis |
| 7.6. | Apklausa „Individualių mokinių mokymosi poreikių tenkinimas: problemos ir galimybės“ (2 kl.) | R.Pragulbeckienė | balandis |
| 7.7. | Neformaliojo švietimo pasiūlos ir paklausos atitikties tyrimas | J.Šimeliūnienė | gegužė |
| 7.8. | Adaptacijos 1-ose klasėse tyrimas  | R.Baltrimienė | spalis-lapkritis |
| 8. | Išvyka į Kraujo centrą 3 kl. mokiniams | D.Ruškytė | sausis - vasaris |
| 9. | Nacionalinis diktantas | J.Šimeliūnienė, lietuvių kalbos mokytojos | vasaris |
| 10. | Meninio skaitymo konkursas, skirtas Laisvės gynėjų dienai (1-4 kl.) | lietuvių kalbos mokytojos | vasaris |
| 11. | Kūrybinės kino dirbtuvės (1-4 kl.) | D.Sobeckis | vasaris |
| 12. | Dalyvavimas Klaipėdos miesto konkurse „Ginti. Saugoti. Padėti“ | R.Liudienė | vasaris |
| 13. | Klaipėdos miesto mokyklų konkursas „Dainuok lietuviškai, dainuok apie Lietuvą“ | V.Auglienė | vasaris |
| 14. | Interaktyvi foto paroda „16 (Ne)priklausomybių Lietuvai“ | E.Kleivienė | vasaris |
| 15. | Edukacinė išvyka į Valdovų rūmus Vilniuje ir literatūrinė popietė „Garsiausios Renesanso ir Baroko epochų istorinės ir kultūrinės asmenybės“ (3 kl.) | R.Meržvinskaitė- Pamparienė, K.Lenartaitė - Gotaučienė | vasaris |
| 16. | Edukacinė išvyka į Klaipėdos valstybinio teatro šokio spektaklį „Altorių šešėly“ ir literatūrinė popietė, skirta V. Mykolaičio-Putino kūrybos interpretacijoms aptarti (3 kl.) | R.Meržvinskaitė- Pamparienė, K.Lenartaitė - Gotaučienė | kovas |
| 17. | Tarpklasinės krepšinio varžybos su kitomis Klaipėdos m. mokyklomis | M.Vaičiūnas | vasaris-kovas |
| 18. | Respublikinis kūrybinės partnerystės projektas „Šventės“ | I.Timofijčiuk | kovas |
| 19. | Konferencija „Literatūra padeda suprasti žmogaus prigimtį“ (4 kl.) | R.Meržvinskaitė-Pamparienė | kovas |
| 20. | Konferencija „Biblija ir grožinis kūrinys“ (4 kl.) | N.Globienė | kovas |
| 21. | Integruotas technologijų, istorijos projektas „Šimtas žingsnių iki Nepriklausomybės“ | E.Kleivienė | kovas |
| 22. | Sporto šventė su Klaipėdos VSAT pasienio užkardos pasieniečiais | kūno kultūros mokytojai | kovas |
| 23. | Integruoto (šokis, dailė) projekto „Šokis mano gyvenime“ 15-asis respublikinis renginys | V.Ruikienė, A.Petrutienė | kovas |
| 24. | Matematinės savaitės renginiai: | R.Brazinskaitė,matematikos mokytojai | kovas |
| 24.1. | Sveikuoliško pyrago diena |
| 24.2. | Matematinis konkursas „Eko Kelionė į Olimpą“ (1-2 kl.) |
| 24.3. | Tarptautinis „Kengūros“ konkursas |
| 25. | Viktorina 1-2 kl. mokiniams „Fizikos turnyras“ | E.Golovniova,B.Žukauskienė | balandis |
| 26. | Viktorina 3-4 kl. mokiniams „Kelionė epochomis“ | N.Globienė, R.Meržvinskaitė-Pamparienė | balandis |
| 27. | Viktorina, skirta Pasaulinei knygos ir autorinių teisių dienai (1 kl.) | I.Leonavičienė, K.Lenartaitė-Gotaučienė | balandis |
| 28. | Šokio flashmob akcija Tarptautinės Šokio dienos proga | V.Ruikienė | balandis |
| 29. | 3 kl. mokinių kūrybos paroda „Literatūros ir fotografijos dermės“ | K.Lenartaitė-Gotaučienė | gegužė |
| 30. | Renginys „Obuolys nuo obels“ | V.Ruikienė | gegužė |
| 31. | Renginys „Popietė su daina“ | V.Auglienė | gegužė |
| 32. | Tarpmokyklinis orientacinis žinių, judėjimo ir vaizduotės konkursas (1 kl.) | D.Mickutė,O.Anglickienė | gegužė |
| 33. | Renginys Europos dienai paminėti | R.Mickutė,D.Mickutė | gegužė |
| 34. | Europos egzaminas | J.Šimeliūnienė, R.Mickutė | gegužė |
| 35. | Poezijos pavasaris  | J.Stakauskaitė, K.Adomavičienė | balandis-gegužė |
| 36. | Integruotas IT-matematikos projektas „Piešiame tiesėmis“ (1 kl.) | R.Šimkuvienė,L.Šimkus,L.Mockienė | balandis-birželis |
| 37. | Futbolo turnyras su Klaipėdos miesto gimnazijomis | G.Balčiauskas | gegužė-birželis |
| 38. | Projektas „Cheminiai stalo žaidimai“ (1 kl.) | J.Krutkevičienė, L.Mozūraitienė | birželis |
| 39. | Orientacinės matematinės varžybos Klaipėdos senamiestyje (3 kl.) | R.Brazinskaitė, matematikos mokytojai | birželis |
| 40. | Viktorina „Kalbėkime taisyklingai“ | N.Globienė | spalis |
| 41. | Tarptautinė muzikos diena | V.Auglienė | spalis |
| 42. | Projektas „Prisiviriau košės“ | E.Kleivienė | spalis |
| 43. | Konstitucijos egzaminas | istorijos mokytojai | spalis |
| 44. | Miesto mokyklų mokinių Dailyraščio konkursas „Rusiškai rašome gražiai ir taisyklingai“ | T.Draulienė, I.Timofijčiuk | spalis |
| 45. | Kalbos savaitė „Taisyklingai kalbai – TAIP!“ | N.Globienė | lapkritis |
| 46. | Maironio eilėraščių meninio skaitymo konkursas | R.Meržvinskaitė-Pamparienė,lietuvių kalbos mokytojos | lapkritis |
| 47. | Proza skaitoma rudenį (1-4 kl.) | D.Sobeckis | lapkritis |
| 48. | Viktorina „Moki žodį – žinai kelią“ (1 kl.) | K.Adomavičienė, J.Stakauskaitė | gruodis |
| 49. | Klaipėdos miesto epistolinio žanro konkursas rusų kalba „Laiškas Seniui Šalčiui“ | T.Darulienė, I.Timofijčiuk | gruodis |
| 50. | Dalyvavimas istorijų ir iliustracijų kūrimo internetiniame tarptautiniame projekte „Let‘s create a story“ (1-4 k.) | B.Buinevičienė,R.Klimienė | II pusmetis |
| 51. | Europos kalbų dienos renginiai | R.Klimienė | II pusmetis |

**13.2.** Stiprinti bendruomenės narių lyderystės gebėjimus, kurti pozityvią emocinę aplinką.

|  |  |  |  |
| --- | --- | --- | --- |
| Eil.Nr. | Priemonės pavadinimas | Atsakingas | Vykdymo terminas |
| 1. | Programos LIONS QUEST „Raktai į sėkmę“ vykdymas | R.Liudienė | visus metus |
| 2. | Pokalbių šou su mokytojais | J.Šimeliūnienė,Mokinių taryba | I ir II pusmetį |
| 3. | Apskritojo stalo diskusijos „Kaip galime pasiekti aukštesnių mokymo (si) rezultatų, kad išliktų gera emocinė aplinka“ | I.Rimkienė, R.Pragulbeckienė, J.Šimeliūnienė, R.Baltrimienė | spalis |
| 4. | Klasės valandėlių ciklas 1 kl. „Gyvenimas tamsoje“ | R.Balsevičienė | spalis |
| 5. | Stendiniai pranešimai „Šiluminiai varikliai. Aplinkos taršos mažinimo būdai“ | E.Golovniova,B.Žukauskienė | kovas |
| 6. | Veiksmo savaitė „Be patyčių 2019“ | R.Liudienė | kovas |
| 7. | Stendiniai pranešimai „Astronomija Lietuvoje“ | E.Golovniova,B.Žukauskienė | gegužė |
| 8. | Atviros pamokos: |  |  |
| 8.1. | Atvira pamoka „Kvadratinė funkcija matematikoje ir gyvenime“ (2 kl.) | R.Brazinskaitė | vasaris |
| 8.2. | Atvira integruota literatūros ir istorijos pamoka „Istorijos atspindžiai lietuvių literatūroje“ (4 kl.) | N.Globienė, R.Mickutė | kovas |
| 8.3. | Atvira pamoka „Kūrybinės dirbtuvės: kuriu-taikau-demonstruoju“ (muzikinių instrumentų gamyba ir kompozicijų kūryba bei jų pristatymas) (1e, 2e kl.) | V.Auglienė | balandis |
| 8.4. | Atvira pamoka „Integruoto IT – fizikos projekto „Oro drėgnio, slėgio, temperatūros, apšvietos reikšmė žmogui ir aplinkai“ mokinių darbų pristatymas“ (1 kl.) | L.Šimkus,E.Golovniova | gegužė - birželis |
| 8.5. | Atvira pamoka „Integruoto projekto „Chemija ir aplinka“ mokinių darbų pristatymas“ (2 kl.) | R.Šimkuvienė,J.Krutkevičienė | gegužė-birželis |
| 8.6. | Atvira integruota lietuvių kalbos-biologijos pamoka „Evoliucijos teorija ir kreacionizmas, vertinant iš krikščioniškosios (biblinės) perspektyvos“ (2 kl.) | D.Ruškytė, K.Lenartaitė - Gotaučienė | birželis |
| 8.7. | Atvira integruota literatūros ir etikos pamoka „Žmogaus laikysena kritinėse situacijose. Literatūrinio ir etinio aspektų interpretavimas“ (4 kl.) | R.Meržvinskaitė- Pamparienė, L.Lamsaitienė | spalis-lapkritis |
| 9. | Atviros pamokos KU studentams ir gimnazijos bendruomenei: |  | kovas |
| 9.1. | „Netradicinio inventoriaus panaudojimas kūno kultūros pamokose“ (2a kl.) | L.Ložienė |  |
| 9.2. | „Judrieji žaidimai kūno kultūros pamokoje“ ( 1a kl.) | L.Piešinienė |  |
| 9.3. | „Pamokos turinio paįvairinimas naudojant krepšinio kamuolius“ (3 kl.)  | G.Balčiauskas |  |
| 9.4. | „Jėgos pratimų mokymas kūno kultūros pamokose“ (2a kl.) | M.Vaičiūnas |  |
| 9.5. | „Laikysenos korekcija taikant fizinius pratimus“ (2c kl.) | V.Kajokaitė |  |
| 10. | Padėkos diena „Su Vėtrungės galia“ | J.Šimeliūnienė | gegužė |
| 11. | Praktinė-teorinė veikla „Lyderystės ugdymas per sportą“ (1e, 2e kl.) | L.Ložienė, M.Vaičiūnas, R.Baltrimienė | birželis |
| 12. | Metodinė diena Klaipėdos miesto rusų k. mokytojams „A.Puškino gyvenimas ir kūryba mokinių kūrybinėje tiriamojoje veikloje“ | T.Darulienė, I.Timofijčiuk | birželis |
| 13. | Tradiciniai renginiai: | J.Šimeliūnienė, klasių vadovai |  |
| 13.1. | Laisvės gynėjų dienos minėjimas |  | sausis |
| 13.2. | Šimtadienio šventė |  | vasaris |
| 13.3. | Paskutinio skambučio šventė |  | gegužė |
| 13.4. | Brandos atestatų įteikimo šventė |  | liepa |
| 13.5. | Mokslo ir žinių diena |  | rugsėjis |
| 13.6. | Mokytojų diena |  | spalis |
| 13.7. | Gimnazisto vardo suteikimo šventė |  | spalis |
| 13.8. | Kalėdinių renginių diena |  | gruodis |

**13.3.** Ugdyti mokinių sveikos gyvensenos ir aplinkos puoselėjimo bei kūrimo vertybines nuostatas, taikant ekologijos ir aplinkos technologijų ugdymo sampratos elementus.

|  |  |  |  |
| --- | --- | --- | --- |
| Eil.Nr. | Priemonės pavadinimas | Atsakingas | Vykdymo terminas |
| 1. | Dalyvavimas sveikatą stiprinančių mokyklų tinklo organizuojamose veiklose | R.Liudienė | visus metus |
| 2. | Dalyvavimas LTOK ir Britų tarybos projekto „Svajonių komanda“ veiklose | L.Ložienė, R.Baltrimienė | visus metus |
| 3. | Dalyvavimas Klaipėdos miesto moksleivių sporto žaidynėse Mero taurei laimėti | kūno kultūros mokytojai | visus metus |
| 4. | Projektas „Travel With Us“ (3 kl.) | B.Buinevičienė | sausis |
| 5. | IT, užsienio kalbų, chemijos integruotas projektas „Chemija ir aplinka“ (2 kl.) | L.Šimkus, R.Šimkuvienė, J.Krutkevičienė, L.Mozūraitienė, R.Balsevičienė | sausis - birželis |
| 6. | Tarptautinis projektas „Švarinkime Europą“  | D.Ivaškevičiūtė,R.Balsevičienė, J.Krutkevičienė, L.Šimkus | vasaris-gegužė |
| 7. | Renginys Žemės dienai paminėti | D.Mickutė | balandis |
| 8. | Dalyvavimas respublikinėje teorinėje –praktinėje mokinių konferencijoje „Sveika karta – tautos ateities pagrindas“ | R.Liudienė | kovas |
| 9. | Popietė „Paveldėti Kukutį“ (pagal M.Martinaičio „Kukučio baladės“) | J.Šimeliūnienė | kovas |
| 10. | Gimnazijos mokytojų metodinių darbų paroda „EKO idėjų mugė“ | I.Rimkienė,R.Pragulbeckienė | balandis |
| 11. | Knygų paroda „Valgysi sveikai – gyvensi ilgai“  | I.Leonavičienė | balandis |
| 12. | Gamtos mokslų savaitė | J.Krutkevičienė | balandis |
| 13. | Patyriminis darbas „Raidės gamtoje“ (1e kl.) | L.Šimkus,R.Šimkuvienė | balandis |
| 14. | Dalyvavimas mokinių mokslinėje konferencijoje „Tolerantiška mokykla – saugi visuomenė“ | R.Liudienė,L.Lamsaitienė, I.Leonavičienė | balandis |
| 15. | Dailės pamokos „Gamtos formų studijavimas (augalų eskizavimas) plenere“ (1e, 2e) | A.Petrutienė | biologija |
| 16. | Ekologinės pamokos „Maisto detektyvas“ (1e, 2e) | E.Kleivienė | balandis |
| 17. | Mokinių darbų paroda „Kalėdinės eglutės papuošimai-snaigės iš naudotų plastikinių butelių“ (1e, 2e) | S.Birenis | balandis |
| 18. | Kūrybinis darbas „Mano vardas gamtoje“ (2e kl.) | R.Šimkuvienė, L.Šimkus | balandis-gegužė |
| 19. | Tarpmokyklinė orientacinės žinių, judėjimo ir vaizduotės varžybos | O.Anglickienė, D.Mickutė | gegužė |
| 20. | Dalyvavimas respublikiniame konkurse „Jūrų keliai-2019“ | L.Ložienė | gegužė |
| 21. | Ekologiniai projektai „Žmogus ir aplinka“ (4 kl. B kursas) | I.Rimkienė | gegužė |
| 22. | Stendiniai pranešimai-plakatai „Metalų paplitimas mūsų aplinkoje. Nauda ir žala“  | J.Krutkevičienė,L.Mozūraitienė | gegužė |
| 23. | Edukacinė išvyka į Tartu mokslo centrą „AHHA“ ir Gaujos nacionalinį parką (1e kl.) | J.Krutkevičienė | balandis-gegužė |
| 24. | Pažintinė ekskursija į Lietuvos energetikos institutą „Ekologiško kuro gamyba“ (2e, 2b kl.) | R.Šimkuvienė, L.Šimkus | balandis-birželis |
| 25. | Metodinė diena – mokytojų išvyka į Žemaitijos nacionalinį parką, siekiant efektyvesnio ekologinio ugdymo gimnazijoje | I.Rimkienė,R.Pragulbeckienė | gegužė |
| 26. | Patyriminio ugdymo užsiėmimai „Fizinio aktyvumo įtaka mokinių širdies ir kraujagyslių veiklai, matuojant AKS, P, prieš ir po fizinio krūvio“ | L.Ložienė, M.Vaičiūnas, L.Piešinienė,V.Cirtautienė | gegužė |
| 27. | Edukacinė išvyka į Pajūrio regioninį parką (2e kl.) | D.Ruškytė | gegužė-birželis  |
| 28. | Edukacinė išvyka į „Klaipėdos energiją“ (2e kl.) | L.Šimkus, E.Golovniova | gegužė-birželis |
| 29. | 1 klasių sporto šventė „Greitesni už vėją“ | kūno kultūros mokytojai | spalis |
| 30. | Gerų emocijų diena | J.Šimeliūnienė, Mokinių taryba | lapkritis |
| 31. | Protų mūšis „AIDS geriau žinoti“ | R.Liudienė | gruodis |

------------------------------------